PATVIRTINTA

Vilniaus Petro Vileišio progimnazijos

Direktoriaus 2015 m. spalio 12 d.

įsakymu Nr. V-287

**VILNIAUS PETRO VILEIŠIO PROGIMNAZIJOS**

**SOCIALINĖS VEIKLOS APRAŠAS**

**I. BENDROSIOS NUOSTATOS**

1. Socialinė veikla Vilniaus Petro Vileišio progimnazijoje organizuojama vadovaujantis Bendraisiais ugdymo planais, Lietuvos Respublikos Švietimo ir mokslo ministerijos Bendrojo ugdymo departamento 2007-08-21 raštu Nr. 12-05-69 ,,Dėl mokinių socialinės veiklos“.

2. Socialinė veikla yra neatskiriama bendrojo pagrindinio ugdymo dalis, ji įtraukiama į progimnazijos ugdymo planą, siejama su pilietiškumo ugdymu, progimnazijos tikslais, bendruomenės projektais, kultūrinėmis ir socializacijos programomis, tradicijomis.

3. Socialinės veikos organizavimo tvarka reglamentuoja socialinės veiklos organizavimo bei vykdymo Vilniaus Petro Vileišio progimnazijoje tikslą, uždavinius,  trukmę, veiklos kryptis,  fiksavimą ir apskaitą.

4. Socialinės veiklos tikslas-skatinti mokinių socialinį solidarumą ir pilietinį tautinį aktyvumą per visuomenei naudingą darbą, ugdant bendrąsias kompetencijas atsakingam dalyvavimui besikeičiančioje visuomenėje.

5. Socialinės veiklos uždaviniai: formuoti mokinių vertybines nuostatas, ugdyti kompetencijas ir gebėjimus; skatinti mokinių visuomeninį aktyvumą, savanorystę , ugdyti  pilietinį sąmoningumą; puoselėti tautiškumą, stiprinti demokratinę mokyklos kultūrą.

6. Socialinė-pilietinė veikla pagrindinio ugdymo programoje yra privaloma, siejama su pilietiškumo ugdymu, mokyklos bendruomenės tradicijomis, vykdomais projektais, kultūrinėmis bei socializacijos programomis ir pan. Mokinys gali pasirinkti ir savarankiškai atlikti socialinę naudingą veiklą. Per mokslo metus jai skiriama: 5 klasėje – 6 pamokos (valandos), 6 klasėje – 8 pamokos (valandos), 7 klasėje – 10 pamokų (valandų), 8 klasėje – 12 pamokų (valandų).

7. Socialinė veikla vykdoma ne pamokų metu.

### ****II. SOCIALINĖS VEIKLOS ORGANIZAVIMAS IR KRYPTYS****

8. Socialinė veikla organizuojama pagal mokymosi koncentrus:

9.1. 5-6 klasių mokinių veikla labiau orientuota į mokinių socialinių ryšių kūrimą ir stiprinimą pačioje klasės, mokyklos bendruomenėje:

9.1.1. Įvairiapusė savitarpio pagalba klasėje;

9.1.2. Dalyvavimas klasės ir mokyklos savivaldos veikloje;

9.1.3. Progimnazijos patalpų ir aplinkos tvarkymas, švaros puoselėjimas, erdvių apipavidalinimas; švaros ir tvarkos dienos klasėse;

9.1.4. Budėjimas klasėje;

9.1.5. Įvairi pagalba organizuojant renginius;

9.1.6. Mokyklos reprezentavimas įvairiose srityse ir veiklose ;

9.1.7. Mokinio laisvai pasirinkta kita socialinė veikla.

9.2. 7-8 klasių mokinių veikla labiau orientuota  į pilietiškumo bei atsakingo dalyvavimo gebėjimų ugdymąsi, jų plėtotę, dalyvaujant mokyklos savivaldoje, vietos bendruomenės ir jaunimo organizacijų veikloje;

9.2.1. Įvairiapusė savitarpio pagalba klasėje;

9.2.2. Dalyvavimas klasės ir mokyklos savivaldos veikloje;

9.2.3. Dalyvavimas mokyklos bendruomenės kultūrinėje ir darbinėje veikloje: progimnazijos patalpų ir aplinkos tvarkymas, švaros puoselėjimas, inventoriaus remontavimas, erdvių apipavidalinimas; švaros ir tvarkos dienos klasėse;  darbas mokyklos bibliotekoje;

9.2.4. įvairi pagalba organizuojant renginius, dekoracijų ruošimas;

9.2.5. dalyvavimas socialinės paramos bei prevencinėse akcijose;

9.2.6. dalyvavimas vietos bendruomenės veikloje;

9.2.7. budėjimas klasėje;

9.2.8. mokyklos reprezentavimas įvairiose srityse ir veiklose;

9.2.9. įvairi pagalba klasės vadovui, mokytojams tvarkant ar rengiant dokumentus;

9.2.10. mokinio laisvai pasirinkta kita socialinė veikla.

9.2.11. bendra veikla su kitomis institucijomis, partneriais.

**III. VEIKLOS PLANAVIMAS, APSKAITA**

10. Klasės vadovas planuoja mokinių socialinę veiklą, klasės vadovo veiklos plane numatomos socialinės veiklos kryptys ir vykdymo data, nurodomi už veiklos koordinavimą atsakingi asmenys (mokytojas, administracijos atstovas ar mokyklos darbuotojas (pvz., bibliotekos vedėja), kuris galėtų skirti konkrečią užduotį).

11. Socialinės veiklos apskaita vedama socialinės veiklos lape. (žr. žemiau)

12. Socialinės veiklos apskaitos lapą pildo konkrečią veiklą skyręs mokytojas, bibliotekos darbuotojas, klasės vadovas, pavaduotojas administracijai ir ūkiui, kt.

13. Mokinius, nesurinkusius reikiamo valandų skaičiaus likus 2 savaitėms iki mokslo metų pabaigos, administracija nukreipia tuo metu mokyklai svarbiai socialinei veiklai (klasės vadovas iki to laiko apie tokius mokinius informuoja mokyklos pagrindinio ugdymo skyriaus vedėją).

14. Jei mokinys dėl nepateisinamų priežasčių neatliko socialinės veiklos, jis privalo atlikti ją iki kitų mokslo metų pabaigos.

**VILNIAUS PETRO VILEIŠIO PROGIMNAZIJOS**

**SOCIALINĖS VEIKLOS APSKAITOS LAPAS**

**Klasė\_\_\_\_\_\_\_\_\_\_ Mokinio vardas, pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Veiklos pavadinimas** | **Val. sk.** | **Mokytojo vardas, pavardė** | **Data** | **Parašas** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**IV. BAIGIAMOSIOS NUOSTATOS**

15. Veiklos apskaitą vykdo klasių vadovai.

16. Veiklos kontrolę vykdo pagrindinio ugdymo skyriaus vedėja.